《康熙字典》
《丑集下》《大字部》 ·夷 ·康熙筆画:6 ·部外筆画:3〔古文〕《唐韻》《廣韻》以脂切《集韻》《韻會》《正韻》延知切,音姨。平也,易也。《詩·周頌》彼徂矣,岐有夷之行。 又大也。《詩·周頌》降福孔夷。 又安也,悅也。《詩·鄭風》旣見君子,云胡不夷。 又等也,儕也。《禮·曲禮》在醜夷不爭。《史記·張良傳》諸將陛下等夷。 又也。《禮·喪大記》男女奉尸夷於堂。《周禮·天官·凌人》大喪共夷槃冰,牀曰夷牀,衾曰夷衾,皆依尸爲言。 又夷俟,展足箕坐也。《論語》原壤夷俟。 又誅滅也。《前漢·法志》戰國時,秦用商鞅連相坐之法,造參夷之誅。 又傷也。《易·序卦》故受之以明夷 。又芟也。《周禮·秋官》薙氏掌殺草,夏日至而夷之。 又陵夷,言凡事始盛終衰,其頺替如丘陵漸平也。《前漢·成帝紀》帝王之道,曰以陵夷。 又地名。《左傳·隱元年》紀人伐夷。《註》國在城陽莊武縣。《莊十六年》晉武公伐夷。《註》采地。《僖二十三年》楚伐,遂取焦夷。《註》焦,譙縣,夷,城父,地。 又要服。《書·禹貢》五百里要服,三百里夷。 又嵎夷,東表之地,在今登州。《書·堯典》宅嵎夷。 又馮夷,河伯也。《莊子·大宗師》馮夷,得之,以遊大川。《郭璞·江賦》冰夷倚浪。《天子傳》河伯無夷之所都居。《註》冰夷,無夷,卽馮夷。又《淮南子·原道訓》馮夷,泰丙之御也。《註》二人名,古之能御隂陽者。《容齊隨筆》此別是一馮夷。 又女夷,風神名。《淮南子·天文訓》女夷鼓吹,以司天和。 又山名。武夷,在今崇安,有十二峰九曲之勝。相傳籛鏗之子,長曰武,次曰夷,隱此得道,故名。 又水名。夷水,出襄陽及康狼二山之閒。《水經》漢水過宜城,夷水注之。 又鴟夷,酒器。《揚雄·酒箴》鴟夷滑稽,腹大如壷。《吳越春秋》吳王取子胥尸,盛以鴟夷,而投之江。《史記·貨殖傳》范蠡變名易姓,爲鴟夷子皮。 又辛夷,花名。《楚辭·九歌》辛夷楣兮葯房。又留夷,香草。《屈原·離騷》畦留夷與揭車。 又《諡法》克毅秉政,安心好靜,曰夷。 又姓。周齊大夫夷仲年之後,見《統譜》。 又人名。伯夷,舜秩宗之官。又孤竹君之長子曰伯夷。 又優婆夷。《梵書·翻譯名義》男曰優婆塞,女曰優婆夷,所云淸淨男女也。 又與彝同。《孟子》詩云:民之秉夷。詩本作彝。 又叶羊吏切,音異。《馮衍·顯志賦》攢射干雜蘼蕪兮,結木英與新夷。光扈扈而揚耀兮,紛郁郁而暢美。美音媚。新夷卽辛夷。 本作。